Nafarroako Parlamentuko Mahaiak, 2018ko urriaren 1ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Sergio Sayas López jaunak aurkeztutako galdera, SOS Nafarroak Kasedako tiroketan izandako jokabideari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko urriaren 1ean

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako eta Unión del Pueblo Navarro (UPN) talde parlamentarioko kide Sergio Sayas López jaunak, Legebiltzarreko Erregelamenduaren 188. artikuluan eta hurrengoetan ezarritakoaren babesean, honako galdera hau aurkezten dio Lehendakaritzako, Funtzio Publikoko, Barneko eta Justiziako Departamentuari, idatziz erantzun diezaion:

– Zein da SOS Nafarroak Kasedako tiroketaren berri emateko jaso zituen deien kronologia zehatza, zer urrats egin zuen SOS Nafarroak dei horiek jaso ostean, eta eman al zion abisua herriko Guardia Zibilari, ala ez?

Iruñean, 2018ko irailaren 21ean

Foru parlamentaria: Sergio Sayas López